AJAKOHAST OTSE TAEVAST
Käes on saade "Ajakohast otse taevast"
ja me räägime täna tervenemisest.
Oleme sageli seda teemat käsitlenud, kuna usume, et see on nii oluline.
Seda enam, et haigusi tundub tulevat üha juurde.
Mõtlen selle piiblikoha peale, kus on öeldud, et:
"Kui keegi teie seast on haige..."
Tänapäeva kontekstis võiks küsida, et: "Kes teie seast on terve?"
Kuna nii paljud meist on haiged, põdedes erinevaid haigusi.
Ehk on küsimus selles, et me lihtsalt lepime sellega?
No mõne hetke pärast räägime ka sellest, miks usklikud haigestuvad.
Sest me väidame, et oleme Kristuses ja kuulume Jumala kuningriiki,
kus kehtivad teised reeglid ja olukorrad.
Kuid enne soovime arutleda ühe raamatu üle,
õigemini käsitleda ühte teemat, niivõrd kui see on võimalik.
Oral Roberts - üks tuntud usumehi 40-50-ndatest aastatest,
kes kuulus ka evangelistidest tervendajate ridadesse.
Nad muide lõid sellise ühise liidu, mille nimeks oli "Tervenemise hääl".
Sinna kuulusid T.L. Osborn, A.A. Allen, Jack Cole
ja veel üks mees, kes käis Soomeski, rääkides mulle,
et just Jack Cole oli üks suuremaid tervendajaid-evangeliste.
Kuid Oral Roberts oli samuti üks neist,
kes alustas oma teed Jumalaga juba noorena ja jätkas seda pidevalt,
kuni Jumal juhtis teda ehitama ülikooli ja haigla,
mille läbi ta sai väga suureks tnnistuseks paljudele.
Nägin kord ühte tema videot,
kus ta käsitles Jeesuse olemust erinevate Piibli raamatute põhjal.
Ehk kuulsid mind rääkimas Jeesuse ilmnemisest igas Piibli raamatus.
Ja see on tõesti põnev uurida seda lähemalt!
Eks see sõltub ka sellest, milliste "prillidega" oma Piiblit loeme.
Paljud ütlevad, et Vana Testament on nii verine ja kohutavaid asju täis,
mistõttu parem oleks see jätta ja jääda evangeeliumite juurde.
Tõsi ta on, et me elame evangeeliumi ajastul,
elame Jeesuse ajapoolel.
Fakt on see, et Jumal oli seesama sama Jumal ka Vana Testamendi ajal
ja kogu Piibel on jutustus Jeesusest.
Ja Vanas Testamendis on tõesti palju head.
Seal öeldakse: kui sa teed nii, siis õnnistused järgivad sind.
Mõtle kui kohutav oleks, kui Piiblist jääksid välja Psalmid?
Või Nehemja või Õpetussõnad.
See oleks ikka päris hull asi! Või prohvetite kirjad.
Mõtle, kui poleks Jesaja prohveteeringut Jeesuse kohta?
Nüüd väike mõistatuste tuur selle kohta, kes Jeesus on?
Kes on Jeesus Psalmides? - Ta on hea Karjane.
No see on tõsi. Ta on hea Karjane.
Eks see tule Psalmist 23, kus öeldakse, et:"Tema on mu karjane."
Nii võid sa täna joonida selle salmi alla oma südames,
öeldes: Ta on minu karjane! Selles pole midagi isekat.
Lase Jeesusel saada omaenda isiklikuks karjaseks.
Oral Roberts ütleb 1 Moosese raamatu põhjal, et Jeesus on naise seeme.
Ütles ju Jumal isegi, et naisest lähtub see,
kes astub mao pea peale ja tallab vaenlase oma jalge alla.
Ja see oli Jeesus - ühtaegu Jumal ja samas ka inimene.
2 Moosese raamatus on Ta ohvritall. Tänu Jumalale selle eest!
On hea meenutada, kuidas Jumal juhtis oma rahva välja Egiptuse orjusest.
Seda tänu ohvritallede verele, millega nende uksepiidad piserdati.
Ja kui siis surmaingel tuli ja seda verd nägi, ei olnud tal meelevalda
tulla ründama pere esmasündinuid. Tänu Jumalale selle eest!
3 Moosese raamatus on Ta ülempreester, kellest lähtub Seadus.
Eks see oligi ülempreestrite rida jagada õpetust ja seadusi,
kuigi Uues Testamendis kuulutame me nii seadust kui ka armu.
4 Moosese raamatus on Ta pilvesammas päeval ja tulesammas öösel.
Mida see meie jaoks tähendab? Pilvesammas? Tulesammas?
Ehk kui päev muutub ööks ja saabub pimedus, on meil oma tulesammas.
Ta on koos meiega ega hülga meid iial.
Ta on meie kindel sõber ja turvapaik iga ilmaga!
5 Moosese raamatus on Ta Moosese sarnane prohvet.
Nii et hea raamat, mida lugeda, kuna muudab Piibli palju elavamaks.
Sest ma ei loe ainult käskudest- keeldudest, vaid Jeesusest.
Jeesus on Ülemlaulus ka meie peigmees ja suurim armastaja.
Siinohal meenub ühe jutlustaja lugu armastuskirja kirjutavast mehest.
Tõsi küll, see oli aastaid enne seda, kui arvutid ja e-mailid tulid.
Kuid noormees saadab suurima hea meelega kirjaga kaasa
ka ühe tsitaadi Ülemlaulu raamatust.
Jesaja raamatus Ta on rahuvürst, Jeremia raamatus nuttev prohvet.
Jeesus nuttis, kui vaatas Jeruusalemma peale,
kuna Ta oli tulnud inimeste pärast, aga nad ei võtnud Teda vastu.
Ja see murdis Ta südame.
Nagu tänapäevalgi, kui Ta näeb inimesi, kes sulgevad südame Ta ees.
Matteuse evangeeliumis Ta on Messias. Mille tõttu? -Nii rasked küsimused!
Seetõttu, et Peetrus sai seal ilmutuse selle kohta,
et Jeesus on Messias.
Markuse evangeeliumis Ta on.... - Imetegija.
Ta teeb seal palju imesid. - Imetegija, otse kümnesse.
Luuka evangeeliumis on Ta Inimese Poeg ja Johannese evngeeliumis
Jumala Poeg.
Las ma küsin veel. Kes Ta Roomlaste kirjas on?
Ta on meie õigsus! - Tänu Jumalale!
Nii et 66 Piibli raamatut ja Jeesus neis kõigis olemas!
Ehk on ju öeldud, et:
Ta on Alfa ja Oomega, kõige esimene ja kõige viimane.
Ja seda sinu ja minugi elus. Kõige esimene ja viimane.
Toeta TV7 tööd! Lisainfo www.tv7.ee
Ühisel jõul see toimib!
Jeesus ütles, et: üks külvab ja teine lõikab!
Meie olukorras võib ehk öelda, et: üks jutlustab, teine varustab teda.
Me kõik teame, et nende iganädalaste saadete tootmine maksab midagi.
Hea televaataja, sina saad toetada TV7 Eesti kanali tööd!
Sinu toetus võimaldab uutel saadete tootmise ning programmi suurenemise!
Tuhanded inimesed kuulevad ja saavad abi nii õpetuse kui Jumala väe läbi,
mis vallandub läbi palvete.
Miks mitte olla kaasas sellega! Vaata www.tv7.ee!
Jumal õnnistagu sind toetuse eest! Aitäh ja ole õnnistatud!
Täna tahaks arutleda arusaama üle, mis on üsnagi levinud usklike seas.
Ja selleks on küsimus: kas Jumal õpetab-karistab meid haiguste läbi?
Või kust üldse haigused tulevad? Kas haigused tulevad Jumala käest?
Või tulevad nad üldse kusagilt mujalt? Mõnest muust allikast?
No allikast tulevad nad igal juhul ja selleks on inimeste patusus.
1 Moosese 3. ptk. on juttu maost, kes hiilis sisse.
Madu teatavasti viitab kuradile, kes tuli ja pettis Aadamat ja Eevat.
Nad langesid pattu ja kaotasid lähedase suhte Jumalaga.
Enne seda oli Jumal keelanud neil süüa paradiisi keskel olevast puust.
Tegu oli hea ja kurja tundmise puuga. Samas teistest puudest võis süüa.
Sellestki on tekkinud väärarusaam, et kõik on keelatud.
Ühestki heast puust ei või süüa, kuna kõik need on keelatud.
Ja kui sa kristlaseks saad, on ka kõik asjad keelatud.
No ei ole! Hoopis vastupidi!
Nagu algusaegadel, on nüüdki küll teatud puud, millest mitte süüa.
Kuid samas Jumal on hea ja lubab meil süüa kõigist headest puudest.
Kuid kui Kurat tuli, siis ta küsis: "Kas Jumal tõesti ütles nii?"
Jumal oli öelnud ka seda, et kui te sellest puust sööte, siis te surete.
Ja mitte ainult ei sure, vaid saate põrmuks. Mida see tähendab?
Fakt on see, et me kõik sureme.
Kui elus on üldse midagi kindlat, siis see, et iga inimene sureb.
Kui minna ajas 120. a. tagasi,
siis valdav enamus tolle aja inimestest on surnud.
Kuid mida see tähendab surra surma?
Süües keelatud puu vilja, kaotasid Aadam ja Eeva oma au.
Kuid nad kaotasid ka ühenduse Jumalaga. Nende ühendus sai surma.
Vaimne ühendus Jumalaga kadus. See suri. Alles jäi kivine süda.
Hiljem räägime, kuidas Jumal vahetab kivise südame lihaselise vastu.
Sellise vastu, mis on pehme ja tuksub; mis elab, lööb ja tunneb.
Seega inimene langes pattu ja seeläbi avanesid uksed
paljudele muudele negatiivsetele asjadele.
Eedeni aias polnud ei puudust ega nälga. Süüa jagus küllaga.
Küll aga võime Piiblist lugeda mitmeid kordi,
kuidas peale pattulangemist tulid esile erinevad näljahädad,
mis on aja jooksul ainult kasvanud.
Ja meeletu hulk inimesi sureb nälga tänapäevalgi.
Teine asi, mis ühes patuga kaasnes, olid haigused.
Need on tänapäeval nii igapäevane nähtus,
et harva leiab kedagi, kes poleks kimpus ühe või teise haigusega.
Samas tuleb muidugi küsida endalt, kas minu nõrgad jalalihased
on ikka tingitud saatana rünnakutest?
See võib olla nii, kuid valdavalt peitub põhjus ikka selles,
et oleme vähe liikunud ja lihastele vähe koormust andnud.
Kuid mu hetke küsimus on siiski selles,
kuhu Jumal sellel pildil mahub ja mida Tema sellest kõigest arvab?
Ja veelgi enam:kas Jumal laseb haigustel tulla?
Jäin ise kord haigeks, sattudes isegi mõneks päevaks haiglasse,
mispeale üks inimene ütles, et Jumal saatis mu sundpuhkusele.
Kas tõesti? Jumal saatis sundpuhkusele?
Puhkuse veetmine haiglas ei tundunud just kõige ahvatlevam.
Etem oleks olnud puhata kusagil saarel, Lapimaal või isegi välismaal.
Iisrael oleks väga hea sihtpunkt või mis iganes muud paigad.
Ehk siis - ma ei usu, et Jumal saadab meid sundpuhkusele.
Kuna me aga oleme üsna isepäised ja ajame vaid oma rida,
mõtlemata sageli õige toitumise või liikumise peale, kui kõik on hästi,
siis haigestudes hakkame ometi ehk otsima Jumalat ja paluma abi.
Sest me teame, et kui Jumal ei aita ja me ei saa õiget ravi,
või häid arste end opereerima, võivad asjad minna üsna valesti.
Seetõttu, kui me pöördume Jumala poole, siis Ta kuuleb meid.
Ta näeb, et siin on keegi, kes alandub Tema ees ja hüüab appi.
Ja Ta tuleb ning muudab olukorra.
Oled sa mõelnud, mida Paulus mõtles Rooma kirja 8. ptk-s?
Kui sul on Piibel käepärast, ava koos minuga Rm 8:31.
"Mis me siis ütleme selle kohta?"
"Kui Jumal on meie poolt, kes võib olla meie vastu?"
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
"Kes võib süüdistada Jumala valituid? Jumal on see,
kes õigeks teeb."
"Kes võib meid hukka mõista?"
"Kristus Jeesus on, kes suri ja mis veel enam, kes üles äratati,
kes on Jumala paremal käel ja kes palub meie eest."
"Kes võib meid lahutada Kristuse armastusest?"
"Kas viletsus või ahistus või tagakiusamine või nälg
või alastiolek või hädaoht või mõõk?"
Siin ei mainita küll haigusi, kuid me mõistame, et see haakub teemaga.
"Nagu on kirjutatud:
"Sinu pärast surmatakse meid kogu päeva,
meid koheldakse nagu tapalambaid."
"Kuid selles kõiges..." Ta ütleb siin: selles kõiges!
Viletsus, ahistus, tagakiusamine,nälg, alastiolek, hädaoht, mõõk e sõda.
Ehk siis kõigis neis asjus me saame täieliku võidu tema läbi,
kes meid on armastanud!
Te küsite nüüd kohe, et mis võit saab küll peituda viletsuses ja
ahistuses ja tagakiusamises või näljas ja sõdades?
Kuid osad piiblitõlked ütlevad, et me saame enama kui võidu osaliseks.
Seega küsimus on, mis saab olla enam kui võit taolistes olukordades?
Usun, et üks osa sellest võidust on see, kui ma näiteks haigestudes
pöördungi Jumala poole ja otsin Teda.
Samas ehk leidub ka inimesi, kes minust hoolivad ja minu eest palvetavad.
Mõned saadavad palverätikuid ja teised võiavad õliga,
mis muide on suuresti ka pastorite töö, võida haigeid õliga.
Siis kõige selle keskel peab Jumal kinni oma tõotustest ja tervendab!
Kui inimese elus on pattu, siis Piiblis on öeldud,
et kui inimene seda tunnistab, on Jumal ustav ja annab patud andeks.
Nii et oma patte tunnistades võime taas jalule tõusta.
Nii võib haiguste puhul vahel olla, et mingi salajane takistus on ees.
Kuid Jumala tahe on, et inimene võiks taas tõusta!
Nii et kuigi olukord võis tunduda negatiivne ja üks suur madin käis,
hakka tunnistama sellest! Sest isiklik tunnistus on alati õige!
Seega tunnista Jeesusest ja sellest, mida Ta sinu heaks on teinud.
Kui su käsi oli haige ja teised palvetasid su eest,
siis Jumal aitas sind. Tunnista sellest!
Või su paranemine kulges oodatust kiiremini, siis tunnista sellest!
Paljud on palve ajal kogenud kohest Jumala sekkumist ja elu muutust.
Tunnistage sellest!
Sest tead, mis juhtub, kui sa sellest tunnistad?
Sa asud rünnakule jõudude vastu, kes inimese peas aina ketravad,
tuues erinevaid süüdistusi-valesid, et tänapäeval ei juhtu midagi!
Ikka juhtub! Palju enam juhtub, kui me oskame tähelegi panna.
Küsimus on vaid meis, et me oleme kas liiga uimased või arad
ega tunnista neist asjust.
Nii et, hea sõber - tunnista Jeesusest! Tunnista Tema väest.
Ja aja seeläbi kogu ebausk ja kahtlused minema.
Ja seeläbi ka olukorrad, mis tundusid nii negatiivsetena
ja niitsid otsekui jalust,
saavad pööratud ümber ja toovad au Jumalale ja Tema Sõnale.
Inimesed hakkavad uskuma ja selles peitubki enam kui võit.
Seetõttu ma ka usun, et kuigi haigused pole Jumalast,
pöörab Ta nende tuleku siiski heaks.
Kuid kohe kindlasti ei saa me väita,
et Jumal kasutab haigusi meie õpetamiseks või karistamiseks.
Me ei tee ju nõnda oma lastegagi,
püüdes neid õpetada ikka sõnade ja eeskuju kaudu või vahel sakutades.
Kuid kõige taga on siiski armastus ja sama lugu on ka Jumalaga.
Ta armastab meid ja ka noomib vahel, kuid ei vääna me käsi ega tapa meid.
Tema ülim soov on aidata meid, mistõttu sõber,ole julge Jumala ees!
Ja kui sa peakski haigestuma, palu abi Tema käest.
Ja kui siis seda saad, kuuluta kõigile,
et võiksime üheskoos levitada head sõnumit Tema suurtest tegudest.
Kuid nüüd me palvetame ja tahame seda teha ka sinu eest.
Selle eest, et võiksid julgelt kuulutada Jeesusest.
Sest meil on nii palju enam, mida rääkida, kui tegelikult räägime.
Nii et sina, kes sa koged arguse vaimu otsekui riiet langemas su üle,
Tänu Sulle Jeesus, et Sa tervendad ka tänapäeval
ja et me võime julgesti rääkida Sinu tegudest.
Me teame, et Sa oled hea ja kui Sa oled meid ka tervendanud,
lase meil rääkida sellest teistele, et nemadki võiks uskuda Sinusse.
Et head uudised Sinust võiksid levida kõikjale. Tänu Jeesus.
Tänu, et kogu au kuulub Sulle. See ei kuulu meile ega teistele,
vaid me toome kogu au Sulle. Jeesuse nimel.
Tänu Sulle, et Sa õnnistad igat vaatajat.
Tänu, et Sa armastad igatühte ja soovid kõigile vaid head.
Aamen. Tänu Issandale! Tänu Jeesusele!
Kuid nüüd kallis sõber, ole julge!
Võid ka endale hankida selle raamatu, jagades teistele Jeesusest.
Neist materjalidest on palju abi,
sest meil endil ei pruugi iga kord olla isiklikke vingeid tunnistusi.
Kuid sellest hoolimata võime alati rääkida Jeesusest,
sest Ta tahab aidata nii sind kui su lähedasi.
Ole õnnistatud ja vaata meid jälle!
Liigume küll aeglaselt, kuid siiski, saades osa Jumala heast tahtest.
Kõike parimat! Kohtumiseni!
Tõlge: Anne-Ly Raukas